കോടതിയേയും ജഡ്ജിമാരെയും അപകീര്ത്തിപ്പെടുത്തരുത്: പോലീസുകാേരാടു ഡി.ജി.പി. തിരുവനന്തപുരം: കോടതിയേയും ജഡ്ജിമാരെയും അപകീര്ത്തിപ്പെടുത്തുന്ന നടപടികള് പോലീസില്നിന്ന് ഉണ്ടാകരുതെന്നു ഡി.ജി.പി: അനില്കാന്ത്. സാമൂഹികമാധ്യമങ്ങള് ഉപയോഗിക്കുമ്ബോള് ഉദ്യോഗസ്ഥര് കൂടുതല് ജാഗ്രത പുലര്ത്തണമെന്നും ഡി.ജി.പിയുടെ സര്ക്കുലറില് പറയുന്നു. നെയ്യാറ്റിന്കരയില് മജിസ്ട്രേറ്റ് പോലീസുകാരനോടു മോശമായി സംസാരിക്കുന്ന ശബ്ദരേഖ പ്രചരിച്ചതിന്റെ അടിസ്ഥാനത്തിലാണു സര്ക്കുലര്.ശബ്ദരേഖ പ്രചരിപ്പിച്ചതില് ഉദ്യോഗസ്ഥരെ കുറ്റപ്പെടുത്തിയ ഡി.ജി.പി, നീതിന്യായസംവിധാനത്തിനു മോശം പ്രതിഛായയുണ്ടാക്കുന്ന നടപടികള് പോലീസ് ഉദ്യോഗസ്ഥര് ചെയ്യരുതെന്നു നിര്ദേശിച്ചു. ഔദ്യോഗിക ഫോണ് വിളികള് റെേക്കാഡ് ചെയ്ത് പ്രചരിപ്പിക്കരുത്. അങ്ങനെയുണ്ടായാല് കര്ശന നടപടിയെടുക്കും. മജിസ്ട്രേറ്റിന്റെ ശബ്ദരേഖ പുറത്തുവന്നതിനെ ഹൈക്കോടതിയും വിമര്ശിച്ചിരുന്നു.